ЧРЕЗ

ПРЕДЕСЕДАТЕЛЯ

НА ОБЩИНСКИ СЪВЕТ РУСЕ

ДО

КМЕТА НА

ОБЩИНА РУСЕ

ПИТАНЕ ОТ:

Митко Кунчев

Общински съветник от групата ПП-ДБ

**Относно**: изпълнението на задължението на кмета на община Русе да внася в общинския съвет анализ на прилаганите такси и цени на услуги.

Уважаеми господин Милков,

Наредба 16 за определянето и администрирането на местните такси, цени на услуги и права на територията на община Русе съдържа следния текст:

*Чл. 12. (1)* ***Кметът на общината внася в общинския съвет анализ на прилаганите такси и цени на услуги не по-малко от веднъж годишно*** *и/или при промяна размера на таксите и цените.*

*(2) Анализът по ал. 1* ***задължително съдържа****:*

*1.* ***оценка доколко съществуващите такси и цени отразяват измененията в разходите или пазарната цена****;*

*2. оценка на потребностите от предоставяне на услугите;*

*3. информация за привлечени средства от проекти, донорски програми, дарения и завещания;*

*4. препоръки за подобряване на администрирането и събираемостта на таксите.*

Предвид важността на проблема за размера на таксата за битови отпадъци, моля, на основание чл. 33 (1) т. 4. от Закона за местното самоуправление и местната администрация, да отговорите на следните въпроси:

1. Внасяли ли сте в общинския съвет анализ по чл. 12 от Наредба 16 за 2020 г.?
2. Внасяли ли сте в общинския съвет анализ по чл. 12 от Наредба 16 за 2021 г.?
3. Внасяли ли сте в общинския съвет анализ по чл. 12 от Наредба 16 за 2022 г.?
4. Внасяли ли сте в общинския съвет анализ по чл. 12 от Наредба 16 за 2023 г.?

Ако са изготвяни и внасяни такива анализи, моля да посочите датите на съответните заседания на общинския съвет и да ми предоставите копие на четирите анализа.

Моля, отговорът Ви да бъде в писмен вид.

21.11.2024 г. С уважение:

Митко Кунчев